
Proiectul Big Brother în școli: sisteme de supraveghere audio- 
video instalate fără să se ceară acordul elevilor, părinţilor și 
profesorilor 


DE IUSTINA FILIMON (AUTORI/IUSTINA-FILIMON-555) / ȘTIRI, EDUCAȚIE / Publicat: Luni, 25 martie 2024, 19:09 / O comentarii 

O ascultă articolul 


colile vor putea instala sisteme de supraveghere audio-video fără să aibă nevoie de acordul elevilor, părinților sau 

profesorilor, potrivit unui proiect prezentat luni de ministrul Educaţiei, Ligia Deca, informează Mediafax, citat de 

stiripesurse.ro (http://www.stiripesurse.ro/ministrul-educatiei-anunta-proiectul-big-brother-in-scoli-parintii-si-profesorii- 
-se-vor-putea-opune_3271691.html ). 


„Pe lângă activităţile de prevenţie, este important ca în cazurile de violență să putem afla adevărul vizavi de ce se întâmplă, de faptele 
reclamate. Prin urmare, am considerat necesară modificarea cadrului legislativ pentru ca școlile să poată decide instalarea sistemelor 
de supraveghere audio-video pentru asigurarea pazei și protecției persoanelor și a bunurilor, precum și ca măsură de prevenţie a 
actelor de violenţă ce pot apărarea în spaţiul școlar”, a anunţat Ligia Deca. 

Părinţii, elevii și profesorii nu se pot opune 


Până acum, legislația permite școlii supravegherea audio-video doar după consultarea cadrelor didactice, a părinţilor sau elevilor 
majori. 


„Modificarea propusă în proiectul de ordonanţă de urgenţă dă școlii posibilitatea de a decide în interesul comunității și, sigur în funcție 
de specific, fără a mai fi condiţionată de acordul părinţilor sau al cadrelor didactice. Practic, școlile care au instalat un sistem de 
supraveghere audio-video monitorizează activitatea din sălile de clasă și își asumă răspunderea prentru respectarea prevederilor 
privind protecţia persoanelor fizice în ceea ce privește prelucrarea datelor cu caracter personal”, a explicat ministrul Educaţiei. 


Deca a spus că astfel de camere pot fi instalate și în exteriorul clădirilor, pe holuri, în sălile de mese, în săli de sport, săli de 
festivități, cămine, internate, biblioteci școlare sau centre de informare. 


„Am încredere că atât profesorii, cât și părinţii și elevii majori, de al căror acord era nevoie anterior, vor înțelege necesitatea ei. Este o 
măsură prin care se asigură securitatea copiilor și a tututor celor care sunt în preajma lor în unităţile de încățământ”, a declarat 
ministrul. 


Ligia Deca a spus că aceste înregistrări vor putea fi folosite numai în scopul investigării sesizărilor de violenţă sau furt, nu și pentru 
evaluarea profesională a cadrelor didactice. 

